《再题华岳观》
宋代·王钦臣

石坛流水共苍苔，青竹林间一径开。可惜梨花飞已尽，前年游客始重来。

作者简介：应天府宋城人，字仲至。王洙子。清亮有志操，欧阳修器重其文。以荫入官，文彦博荐试学士院，赐进士及第。历陕西转运副使，哲宗时曾奉使高丽。领开封，改集贤殿修撰、知和州，徙饶州，斥提举太平观。徽宗立，复待制、知成德军。卒年六十七。平生为文至多，所交尽名士。性嗜古，藏书数万卷，手自校正，世称善本。有《广讽味集》。